סטיב צ'ן

סטיבן שי צֶ'ן (בכתב סיני: 陳士駿; בווייד–ג'ילס: Chen Shih-chün; נולד ב-25 באוגוסט 1978) הוא יזם טכנולוגי, איש עסקים אמריקאי ממוצא טייוואני ואחד ממייסדיה של יוטיוב.

== ביוגרפיה ==
נולד ב-25 באוגוסט 1978<ref></ref> בטאיפיי, בירת טאיוואן. בשנת 1986, כשהיה בן שמונה<ref name=":0"></ref>, לאחר שנת לימודים אחת בבית הספר<ref></ref>, הוא ומשפחתו היגרו לארצות הברית<ref name=":1"></ref> והתיישבו בפרוספקט הייטס, שבמדינת אילינוי. הוא למד בחטיבת הביניים ריבר טריילס במאונט פרוספקט<ref></ref> ובתיכון ג'ון הרסי בארלינגטון הייטס במשך כשנה. במהלך שלוש השנים האחרונות שלו בתיכון, למד באקדמיה למתמטיקה ומדעים של אילינוי באורורה. ולאחר מכן למד מדעי המחשב באוניברסיטת אילינוי באורבנה-שמפיין<ref name=":0" />.

== קריירה ==
=== יוטיוב ===

בזמן שעבד בחברת PayPal, פגש לראשונה את צ'אד הארלי וג'אווד כרים, לאחר מכן, בשנת 2005, עבר לעבוד בפייסבוק אך עזב לאחר מספר חודשים והקים יחד עם הארלי וכרים את יוטיוב<ref></ref> כשהארלי שימש כמנכ"ל החברה וצ'ן כמנהל טכנולוגיה ראשי<ref name=":0" /><ref></ref>. הוא העלה את אחד הסרטונים הראשונים בפלטפורמה שהגיע לכמאתיים אלף צפיות<ref></ref>.

על פי סיפור שהתפרסם מספר פעמים באמצעי התקשורת, הארלי וצ'ן פיתחו את הרעיון ליצירת האתר יוטיוב במהלך החודשים המוקדמים של 2005, לאחר שנתקלו בקשיים לשתף קובצי וידאו שצולמו במהלך ארוחת ערב, במסגרת מסיבה שנערכה בדירתו של צ'ן בסן פרנסיסקו. כרים לא נכח במסיבה זו, והכחיש כי זו התקיימה. צ'ן, לעומתו, העיר כי הרעיון ליצירת יוטיוב לאחר ארוחת ערב "קיבל רוח גבית חזקה מרעיונות שיווק אליהם נחשף, שתרמו ליצירת סיפור שקל מאוד לקבלו".

כרים טען, כי ההשראה ליצירת יוטיוב הגיעה בתחילה עקב חשיפת החזהּ של הזמרת האמריקאית ג'נט ג'קסון, במהלך הופעתה באירוע הסופר בול, ב-2004, על ידי ג'סטין טימברלייק, ומאוחר יותר באותה שנה – בעקבות גלי הצונאמי באוקיינוס ההודי. כרים התקשה למצוא קליפים או סרטוני וידאו ברשת האינטרנט, המתעדים אירועים אלו ובעקבות קושי זה, עלה בו הרעיון לפתח אתר שמטרתו תהיה שיתוף והפצה חינמיים של סרטוני וידאו. לעומתו, טענו הַארלי וצ'ן, כי הרעיון המקורי ליצירת יוטיוב נבע מגרסת וידאו, שפורסם מטעם אתר היכרויות אינטרנטי, כמו גם מהשפעת האתר "Hot or Not" - אליו נחשפו.[[צ'אד הארלי, ג'אווד כרים וסטיב צ'ן מייסדי יוטיוב|420x420 פיקסלים|ימין]]ב-16 באוקטובר 2006, יחד עם שותפיו מכר את יוטיוב לחברת גוגל תמורת 1.65 מיליארד דולר שנחשבו כמניות של גוגל (עסקת חילופי מניות). רכישת יוטיוב בידי גוגל הושלמה ב-13 בנובמבר 2006. כחלק מהעסקה קיבל צ'ן 625,366 מניות ישירות של גוגל ועוד 68,721 בנאמנות<ref name=":1" /><ref></ref><ref></ref>.

=== עסקאות אחרות ===
[[לוגו חברת MixBit]]
באוגוסט 2013, השיקו סטיב צ'ין וצ'אד הארלי את חברת MixBit לעריכת וידאו בסמארטפונים. באפריל 2011 רכשו את אתר האינטרנט דלישס מידי החברה האמריקאית Yahoo!<ref></ref>.סטיב יחד עם צ'אד הארלי בכנס "All Things Digital", 2007האפליקציה דומה לאפליקציות אחרות להקלטת וידאו קצרות כגון; גפן, אינסטגרם וויקלון. מגבלת ההקלטה שלו היא עד 256 קליפים, כל קליפ יכול להיות באורך של 16 שניות לכל היותר. הוא כולל גם את כלי העריכה הדומים לאפליקציות המתחרות האחרות שלו<ref></ref>.

בשנת 2014 הצטרף לחברת Google Ventures<ref></ref>.

ב-2016 הקים את רשת המזון Nom.com<ref></ref><ref></ref>.

Mixbit נרכשה על ידי חברת BlueJeans באוגוסט 2018<ref></ref>.

== חיים אישיים ==
בשנת 2009 התחתן עם פארק ג'י-היון (כיום ג'יימי) מנהלת שיווק בחברת גוגל הקוריאנית<ref name=":0" />.

בני הזוג התגוררו מספר שנים בסן פרנססיקו<ref></ref> עד שבאוגוסט 2019, עבר להתגורר בטאיפיי, עיר הולדתו של סטיב, יחד עם אשתו ושלושת ילדיהם.

== פרסים והוקרה ==
פרס "כוכב השד" של אקדמיית לינקולן נחשב לעיטור היוקרתי ביותר ב[[אילינוי]]
ביוני 2006, נכלל ברשימת 50 האנשים המשפיעים בעסקים של המגזין האמריקאי Business 2.0<ref></ref><ref name=":1" />.

ב-15 במאי 2011 נכלל ברשימת 15 האסייתים שהולכים להשפיע על ידי המגזין הסינגפורי Asian Scientist<ref name=":1" />.

ב-2018 זכה בפרס "כוכב השד" מאקדמיית לינקולן של אילינוי שהוענקה לו על ידי מושל המדינה.

== ראו גם ==
* PayPal
* טאיוואן

== קישורים חיצוניים ==

* 
* [https://www.worldcat.org/identities/lccn-n2008044671/ צ'ן סטיב, - סקירה כללית]

== ביאורים ==

== הערות שוליים ==

קטגוריה:אמריקאים ממוצא טאיוואני
קטגוריה:חלוצי האינטרנט
קטגוריה:יוטיוב
קטגוריה:מנכ"לים אמריקאים
קטגוריה:יזמים אמריקאים
קטגוריה:בוגרי אוניברסיטת אילינוי באורבנה-שמפיין
קטגוריה:אנשי עסקים אמריקאים
קטגוריה:אמריקאים שנולדו ב-1978